Hypna clytemnestra

Hypna clytemnestra er en sommerfugl som tilhører underfamilien Charaxinae i den store familien flikvinger (Nymphalidae). Den lever i den Neotropiske økosonen.

 Utseende 

En stor, bredvinget sommerfugl. Forvingen er litt sigdformet med uttrukket spiss, bakvingen ender i en tynn stjert som er utvidet i spissen. Oversiden er mørk med et bredt, hvitt skråbånd på forvingen, undersiden brunspraglete.

 Levevis 
Arten kan finnes i en rekke ulike skogtyper, i høyde mellom 100 og 1200 meter over havet. Larvene lever på planteslekten Croton (vortemelkfamilien, Euphorbiaceae). Arten er regnet som uvanlig, men dette kan ha med å gjøre at den sjelden kommer ned til skogbunnen, men holder seg opp i kronesjiktet. Den kan av og til komme til råtnende frukt eller utflytende sevje.

 Utbredelse 
Den ervidt utbredt, fra Mexico i nord til Argentina i sør.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Charaxinae Doherty, 1886
 Anaeini Reuter, 1896 – oftest med sigdformede forvinger, Neotropiske region
 Hypna clytemnestra (Cramer, 1777)

 Kilder 
 Butterflies of the Amazon and Andes - Hypna clytemnestra. Med bilder: 
 Eksterne lenker 


Kategori:Flikvinger
Kategori:Sommerfugler formelt beskrevet i 1777
Kategori:Dyr formelt beskrevet av Pieter Cramer